UNIQ คาดปีนี้กำไรโตก้าวกระโดดมองปีหน้ากวาดงานเมกะ โปรเจ็กต์
UNIQ คาดการณ์กำไรสดใสคือ กำไรครึ่งหลังปีนี้เป็น 407 ล้านบาท เพิ่ม 31% จากครึ่งปีแรก รวมปีนี้โตก้าวกระโดด 43%เทียบช่วงเดียวกันของปีก่อน ส่วนปีหน้าโตต่อเนื่องอีก 47% เทียบช่วงเดียวกันของปีก่อน โดยงานในมือสามารถครอบคลุมประมาณการรายได้แล้ว 100% โดยเห็นว่าน่าสนใจซื้อ หากประเมินราคาพื้นฐานเบื้องต้นด้วย P/E ปี 59 ที่ 25 เท่า ราคาพื้นฐานเป็น 24.30 บาท
7 ก.ย. 2558

บล.ดีบีเอสฯ ระบุในบทวิเคราะห์วันนี้ (7 ก.ย.) ว่า บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ บริษัททำอัตรากำไรขั้นต้นได้สูงอย่างมหัศจรรย์ในกลุ่มผู้รับเหมาใหญ่ที่เน้นงานโยธา ครึ่งแรกปี 58 สูงเป็น 19.5% ขณะที่ค่าเฉลี่ยของผู้รับเหมาใหญ่สูงสุด 3 ลำดับแรกเป็นเพียง 8.6% เพราะบริษัทมีการควบคุมต้นทุนอย่างมีประสิทธิภาพ
โดยช่วง 4 ปีที่ผ่านมา UNIQ ผงาดขึ้นมารับงานรถไฟฟ้าหลายสายเทียบเคียงกับผู้รับเหมาขนาดใหญ่ จนปัจจุบันคาดว่าจะติดลำดับ TOP 4 ผู้รับเหมาก่อสร้างรายใหญ่ที่สุดของไทย ปี 59 คาดว่าจะได้รับงานเมกะโปรเจ็กต์เป็นจำนวนมาก
ด้านคาดการณ์กำไรสดใสคือ กำไรครึ่งหลังปีนี้เป็น 407 ล้านบาท เพิ่ม 31% จากครึ่งปีแรก รวมปีนี้โตก้าวกระโดด 43%เทียบช่วงเดียวกันของปีก่อน ส่วนปีหน้าโตต่อเนื่องอีก 47% เทียบช่วงเดียวกันของปีก่อน โดยงานในมือสามารถครอบคลุมประมาณการรายได้แล้ว 100%
โดยเห็นว่าน่าสนใจซื้อ หากประเมินราคาพื้นฐานเบื้องต้นด้วย P/E ปี 59 ที่ 25 เท่า ราคาพื้นฐานเป็น 24.30 บาท ราคาปิดมีส่วนเพิ่ม 20% คิดเป็นเทียบเท่า PEG ปี 59 ที่เพียง 0.5 เท่า ถือว่าเป็นหุ้นโตสูง อนุรักษ์นิยมรับแต่งานรัฐ